રણબીર કપૂરની તાજેતરમાં રિલીઝ થયેલી બાયૉપિક ‘સંજુ’ મોટાભાગના લોકોને પસંદ આવી છે અને ફિલ્મ બૉક્સ ઑફિસ રોજેરોજ નવા રેકોર્ડ સ્થાપી રહી છે પણ લાગે છે કે, નિર્દેશક અનુરાગ કશ્યપને આ ફિલ્મ ગમી નથી. હાલમાં જ અનુરાગને એક ઈન્ટરવ્યુ દરમિયાન જ્યારે બોલિવૂડમાં બની રહેલી બાયોપિક વિશે પૂછવામાં આવ્યું ત્યારે તેણે કહ્યું કે, ‘હું એવા લોકો વિશે ક્યારેય બાયોપિક બનાવવા નહીં માગું જેને બધા લોકો જાણે છે. આવી બાયોપિક એક રીતે બળજબરી લાગે છે. મેં ઘણી બાયોપિક બનાવી છે, ઘણી સાચી વાર્તાઓ પર પણ ફિલ્મો બનાવી છે.’